
Με αυξανόμενη συμμετοχή συνεχίζονται τα εκπαιδευτικά προγράμματα του RE-culture. Η Κοινο_Τοπία υποστηρίζει το εργαστήρι εικαστικών «Ζωγραφιστά Παραμύθια»


Ολοένα και μεγαλύτερη απήχηση στην τοπική κοινωνία έχουν τα εκπαιδευτικά προγράμματα που έχει διοργανώσει φέτος η Art in Progress στα πλαίσια του RE-culture 2.

Η συνοχή και το υψηλό επίπεδο των διακεκριμένων καλλιτεχνών/εκπαιδευτικών, από ολόκληρη την Ελλάδα που διδάσκουν στα workshops, θα είναι ένας σημαντικός πνευματικός «σπόρος» του RE-culture στην πόλη, πιστεύουν οι άνθρωποι της Art in Progress.

Η επιμονή στην ποιοτική πολιτισμική εκπαίδευση του κοινού σε συνάρτηση με την ευρύτητα της έκθεσης των σύγχρονων έργων Τέχνης σε Σκαγιοπούλειο, Αγορά Αργύρη και πρώην Δημοτικά Λουτρά, δίνει στην πόλη έναν ευρωπαϊκό αέρα που της λείπει.

Ενδιαφέρον παρουσιάζει και η συνεργασία της Art in Progress με την Εταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr. Στα πλαίσια του RE-culture 2 και της κοινωνικής ευθύνης για την ανάπτυξη της πολιτιστικής παιδείας στην πόλη, διοργανώνουν από κοινού το εκπαιδευτικό πρόγραμμα με ονομασία «Ζωγραφιστά Παραμύθια».

Έτσι, προτείνουν στο πατρινό κοινό, το ερχόμενο Σαββατοκύριακο να παρακολουθήσουν σεμινάρια με θεματικές από τα παραμύθια, κάτι που έχει απασχολήσει και στο παρελθόν την κοινωνική ομάδα της ΚΟΙΝΟ_ΤΟΠΙΑΣ.

Η συνεργασία αυτή γίνεται το εφαλτήριο μιας νέας κοινωνικής οργάνωσης για την πολιτισμική/εκπαιδευτική ανάπτυξη της πόλης. 

Η διοργανώτρια αρχή, ευχαριστεί ειλικρινά την ομάδα της ΚΟΙΝΟ_ΤΟΠΙΑΣ για την υποστήριξη και την ευαισθησία της στο δύσκολο έργο της.

Τα εκπαιδευτικά προγράμματα της εβδομάδας που έρχεται είναι τα εξής:
Παρασκευή, 04. Οκτωβρίου (16.30 – 21.30)

Εργαστήριο Περφόρμανς: «Αρχές σκηνικής δράσης: Παρουσία και αντίσταση»

Αργυρώ Χιώτη (Σκηνοθέτης - Ηθοποιός).

Ηλικία: όλες οι ηλικίες

Συμμετέχοντες: Συνολικά 15 άτομα

Σάββατο, 05. Οκτωβρίου και Κυριακή, 06. Οκτωβρίου (10.00 – 14.00)

Εργαστήριο Εικαστικών: «Ζωγραφιστά Παραμύθια»

Μαργαρίτα Σταυράκη (Καθηγήτρια Εικαστικών).
Ηλικία: 6 – 12 ετών

Συμμετέχοντες: 12 άτομα / Συνολικά: 24 άτομα

Σάββατο, 05. Οκτωβρίου (10.00 – 12.30)

Εργαστήριο Εικαστικών: ««Μαγειρεύοντας τα χρώματα»

Νίκος Ποδιάς (Εικαστικός – Εκπαιδευτικός).

Ηλικία: 10 – 18 ετών

Συμμετέχοντες: Συνολικά 10 άτομα

Σάββατο, 05. Οκτωβρίου (17.00 – 20.00) και Κυριακή, 06. Οκτωβρίου (10.00 – 13.00)

Εργαστήριο Εικαστικών: «Έξοδος»

Ελπίδα Πανονίδου (Καθηγήτρια Εικαστικών).

Ηλικία: 18 και άνω

Συμμετέχοντες: Συνολικά 10 άτομα

Σάββατο, 05. Οκτωβρίου και Κυριακή, 06. Οκτωβρίου (16.30 – 20.30)

Εργαστήριο Περφόρμανς: «Ασκώντας το βλέμμα»

Γεωργία Μαυραγάνη (Σκηνοθέτης)

Ηλικία: όλες οι ηλικίες

Συμμετέχοντες: Συνολικά 20 άτομα

Σάββατο, 05. Οκτωβρίου (17.00 – 19.00)

Εργαστήριο Δημιουργικής Γραφής: «Επιλογή και έξοδος στις δικές μας Αντιγόνες»

Βάσω Καραμπέτσου (Φιλόλογος).

Ηλικία: 12 – 17 ή 18 και άνω

Συμμετέχοντες: 20 άτομα / Συνολικά: 40 άτομα

Σάββατο, 05. Οκτωβρίου

Εργαστήριο Art Therapy - εικαστικής θεραπείας: «ο κόσμος μου»

Ζένια Τσιρτσώνη (κοινωνική λειτουργός - εικαστική ψυχοθεραπεύτρια) και 
Μαίρη Χαραλάμπους (καθηγήτρια κοινωνικής εργασίας - εικαστική ψυχοθεραπεύτρια).

Συμμετέχουν τα παιδιά του Σκαγιοπούλειου κέντρου Μέριμνας παιδιών νομού Αχαΐας αρρένων και θηλέων. 

Κόστος συμμετοχής για τα εκπαιδευτικά προγράμματα είναι 5 ευρώ.

Οι λίστες συμμετοχής συμπληρώνονται με σειρά προτεραιότητας.

Πληροφορίες / εγγραφές
http://www.artinprogress.eu/english-re-culture-2/english-workshops/
Info point RE-culture 2: κάθε ημέρα, 11:00 - 13:00 και 18:00 - 20:00 (πλατεία Γεωργίου, Έσπερος) 
Ξενοδοχείο Βυζαντινό: κάθε ημέρα, καθόλη τη διάρκεια της ημέρας (Ρήγα Φεραίου 106).

